Angla Kolegio de Romo

Angla Kolegio de Romo estas katolika roma seminario (Collegium Anglorum = Venerable English College) por la formado kaj instruado de junaj anglalandanoj kandidatiĝintaj al sacerdoteco kaj destinitaj al pastra agado en Anglio. Fondita en 1579, ĝi estas la plej antikva anglalingva institucio establita ekstere de Anglio.

 Historio 
Jam en 1362 ĝis 1579, por la angloj loĝantaj en Romo helpe funkciis la hospico de Sankta Tomaso. Tie kolektiĝis la pilgrimoj venintaj el Anglio okaze de grandaj festoj aŭ religiaj celebradoj. Inter la gardantoj de la loko, oni trovos interalie Thomas Linacre kaj kardinalo Christopher Bainbridge.

En 1527, la Lanzikeneka Disrabado de Romo provokos dekadencon de la hospico ĉar okupita kaj ruinigita de la sanktimperiaj invadantaj trupoj. Samtempe la angla reĝo Henriko la 8-a decidis rompi siajn ligojn kun Romo kaj konservi sian regadon super la komenciĝanta Anglikanisma Eklezio.

En 1579, kardinalo William Allen decidis transformi, kun la helpo de la papo Gregorio la 13-a, la hospicon al seminario. La lernejo gastigis nombrajn personulojn, laŭjarcente, inter kiuj William Harvey, John Milton, Richard Crashaw John Evelyn, kaj poeto Anthony Munday priskribis la unuajn jarojn de la Kolegio baraktanta inter diversaj malfacilaĵoj.

La 17-a jarcento prezentis malfacilan periodon por la en kolegio preparitaj pastroj, misie elektintaj la Unuiĝintan Reĝlandon ĉar multaj el ili estis murditaj, torturitaj kaj enprizonigitaj sub la kontraŭkatolika reĝimo de Henriko la 8-a kaj lia posteulino Elizabeto la 1-a. Pro tio detiam, la Kolegio alprenis la nomon de Kolegio de Martiroj.

En 18-a jarcento, la institucio jam plurjarcenta transiris al la kaŭzo de Stuart engaĝiĝinta por la revenigo de la katolika religio en la Unuiĝinta Reĝlando. Sed la Kolegio estis okupita kaj eksproprietigita de la napoleona generalo Berthier.

Dum la 19-a jarcento la kolegia komplekso estis rearanĝita de kardinalo Nicholas Wiseman kiu povis vidi la reestabliĝon de la katolika hierarkio (loka episkoparo) sur la angla tero. Komence de la 20-a jarcento la Kolegio honoriĝis per la ĉeesto de energiaj personuloj: pastro Arthur Hinsley kaj William Godfrey, kiuj intense laboris en la jaroj inter la du mondaj militoj.

Hodiaŭ la kolegia sidejo konservas, sub aliaj manieroj, sian malnovan funkcion, enkuraĝigitan de la papo Johano Paŭlo la 2-a kiu vizitis la Kolegion en 1979 okaze de ĝia kvara jarcento.

 Meblaro kaj garnaĵaro de la Kolegio 
La tuta garnaĵaro de la Kolegio inspiriĝis el tiu de la Sankta Sidejo simbolanta la Petran tuteklezian servon de la sekvulo de Sankta Petro: tion elektis kaj aranĝigis kardinalo Allen financhelpata de la papoj. Ĝia nuna grandkvalita ĝardeno konservas la distingajn trajtojn de la 17-a jarcento.

 Listo de la pastroj martirigitaj 
 St Ralph Sherwin, 1581
 Bl Thomas Cottam, 1582
 St Luke Kirby, 1582
 Bl. John Shert, 1582
 Bl. William Lacey, 1582
 Bl. William Hart, 1583
 Bl. John Munden, 1584
 Bl. Thomas Hemerford, 1584
 Bl. George Haydock, 1584
 Bl. John Lowe, 1586
 Bl. Christopher Bŭton, 1588
 Bl. Edward James, 1588
 Bl. Richard Leigh, 1588
 Bl. Robert Morton, 1588
 Bl. Edmund Duke, 1590
 Bl. Christopher Bales, 1590
 St Polydore Plasden, 1591
 St Eustace White, 1591
 Bl. Joseph Lambton, 1592
 Bl. Thomas Pormort, 1592
 Bl. John Cornelius S.J., 1594
 Bl. John Ingram, 1594
 Bl. Edward Thwing, 1594
 St Robert Southwell S.J., 1595
 St Henry Walpole S.J., 1595
 Bl. Robert Middleton, 1601
 Ven. Thomas Tichborne, 1602
 Bl. Robert Watkinson, 1602
 Bl. Edward Oldcorne, 1606
 St John Almond, 1612
 Bl. Richard Smith, 1612
 Bl. John Thules, 1616
 Bl. John Lockwood, 1642
 Ven. Edward Morgan, 1642
 Ven. Brian Tansfield S.J., 1643
 St Henry Morse S.J., 1645
 Bl. John Woodcock O.F.M., 1646
 Ven. Edward Mico S.J., 1678
 Bl. Anthony Turner S.J., 1679
 St David Lewis S.J., 1679
 St John Wall O.F.M., 1679

 Gastiĝintoj en la Kolegio 
Kutime katolikaj enminetuloj el Anglio gastiĝas en la porangla Kolegio. Inter ili:
 Kardinalo Gasquet
 Francis Cardinal Bourne
 Arthur Hinsley
 William Godfrey
 Cardinal Heard
 Cormac Cardinal Murphy-O'Connor
 Norman St John-Stevas, Baron St John of Fawsley
 Sir Anthony Kenny
 Paul Richard Gallagher, papa ambasadoro
 Michael Fitzgerald, papa ambasadoro
 Owen Lewis, episkopo

 Eksteraj ligiloj 

 Venerable English College, Rome
 The College Villa, Palazzola
 The Holy See
 Sermon by Pope John Paul II on the Fourth Centenary of the College
 Letter from Pope John Paul II for the Fourth Centenary of the College
 College in the Jacobite Gazetteer
 Catholic Encyclopaedia Article
 The Old Roman Association
 National Archives College Details
 The Forty Four 

Kategorio:Katolikismo
Kategorio:Historio de Eŭropo
Kategorio:Religiaj konstruaĵoj en Romo